سلام عليكم وينكم الا تحفظون الامثال
- الحرة اذا صبرت دارها عمرت
- من الحبة دار قبة
اذكر الماء يبان العطشان
اللي يحب العسل يصبر على قريص النحل
- دير الشر و تفكروا و دير الخير و انسوا
- تبع راي اللي يبكيك م اتبعش راي اللي يضحكك , راه يضحك عليك
- الدم ما يخون الدم و يا ويح من خانوا ذراعو
- عاش ماكسب ومات ماخلى
- وصل الكذاب ختى باب دارو
نحس تعرفوا خير من سعد تتعرف عليه
- افتح جيبك يتخبى عيبك
- عينك هي ميزانك
- اللي يزرع الريح مايحصد غير غبارو
- اللي غاب كبيره غاب تدبيره
- المكسي بقش الناس عريان
- انسى الهم ينساك
- المراة تخاف من الشيب قد ما تخاف من الذيب
- الحر بالغمزة و البرغوش بالدبزة
- جاء يكحلها عماها
- كي يغيب الرايس القط يعلق المناقش
- - عاش من عرف قدره
- عبايته مثقوبة و الحب قاتله
- اللي فاتوا الكلام يقول سمعت و اللي فاتوا الطعام يقول شبعت
- كي كان حي اشتاق تمرة و كي مات حطولوا عرجون
- صبر صبر كي لحق الجنة كفر
- مال المشحاح ياكلوا المرتاح
- راجل بنتي من عند الباب نعرفه( يطلق هذا المثال على كيفية اختيار الام رجل بنتها )
- كول انتاع منان و لا تاكل نتاع زنان ( يطلق على الذي يفعل الخير و يذكره الى الناس )
- الصمت حكمة و منو تفرق الحكايم لو ما نطق ولد اليمامة ما يجيه ولد الحنش هايم
- كم من قبة تنزار و مولاها في النار
- اللي جاع يتفكر أيام عرسو
- اذا حبك القمر بكمالو واش عندك في النجوم اذا مالو
- الطريق الطويلة تعي الخيل
- بات ليلة مع الجاج عاد صبح يقاقي
- يا الغريب ليك الله
- واحد يحلب و الاخر يشد المحلب
- كونك ذيب لاياكلوك الذياب
- أقعدوا ياحمبر حتى ينبتلكم الشعير
- جزار و عشاه لفت
- بناي و دارو رايبة
- اذا حلف فيك راجل بات راقد و اذا حلفت فيك امرأة بات قاعد
- كل هايشة باذن الله عايشة
- الكلب اذا نبح ما عض ما جرح
- قسم البحر يصير سواقي
_ الكلمة كي الرصاصة اذا خرجت من الفم ما ترجعش
مول الطبيعة ماينساها غير اذا مات و خلاها
الطول همة ولوكان من خشب و القصر ذمة ولو كان من ذهب
الحوت الكبير ياكل الحوت الصغير
- البنة تعرفها الاضراس
- ربعة و امهم واش يلمهم
- كل شاة من رجلها تتعلق
- ضرب على ذراعك تاكل المسقي
- اذكر الماء يبان العطشان
- تقطع البندير و تفرقوا المداحة
- اعطيني اليوم صوف و خوذ غدوة خروف
- مد رجليك قد حصيرتك
- قد ما تكبر العين يجي الحاجب فوقها
القلب المجروح الوجه يعطيك خبارو
اللي ما في كرشو تبن ما يخاف النار
في عرسي نعاس و في عرس الناس رقاص
اللي فاتك بليلة فاتك بحيلة